Diari Oficial de la Generalitat Valenciana


Sumari del DOGV 6936, del 04-01-2013 (2012/11005)

Informació pública de l'expedient de revisió del pla general municipal d'ordenació.
-----------------------------------------------------------------------------------

### Dades del document

Número de DOGV
:   6936

Data del DOGV
:   04-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11500


Data del document
:   21-12-2012

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * pla d'urbanisme
    * administració local

Informació pública de l'expedient de revisió del pla general municipal d'ordenació. [2012/11757]  
En 30.07.2010 el Ple de l'Ajuntament va aprovar provisionalment el pla general revisat, d'acord amb el que disposa l'article 83.5 de la Llei 16/2005, de 30 de desembre; va ordenar remetre'l a la conselleria competent en Urbanisme i va sol·licitar la seua aprovació definitiva, d'acord amb el que disposen els articles 83.5 de la Llei 16/2005 i 219 del Decret 67/2006.   
L'equip redactor del pla general en revisió, en 4 de desembre de 2012, presenta documentació que conté la descripció i justificació de les modificacions i determinacions introduïdes en el document de revisió del Pla General Municipal d'Ordenació de Sant Joan d'Alacant, d'acord amb el model territorial establit en el concert previ remés a la Conselleria de Territori i Vivenda, que va servir de base per a la seua aprovació provisional.  
Esta documentació identifica les diverses actuacions que des de l'aprovació provisional del document s'han realitzat, incorporant les determinacions de l'Acord de la Comissió d'Avaluació Ambiental de 24.11.2011 i de la Comissió Territorial d'Urbanisme de 15.12.2011, així com l'Acord de la Comissió d'Avaluació Ambiental de 24.11.2011; resolució de la consellera d'Infraestructures Territori i Medi Ambient, amb proposta de desafectació i modificació parcial del traçat de vies pecuàries (RE 0771 WE 23.08.2012); informe favorable condicionat de la Conselleria d'Educació (RE 8494 de 03.10.2012); escrit de la Mancomunitat de l'Alacantí amb informe sobre zones de reserva i servitud de protecció per a instal·lacions de depuració (RE núm. 12789 de 09.11.2011) i STSJCV de 11.07.2008 confirmada per STS de 30.05.2012; així com els informes emesos per la Conselleria d'Infraestructures, Territori i Medi Ambient, les al·legacions formulades per particulars, observacions realitzades pel Servici d'Urbanisme i errates detectades després de l'aprovació provisional del pla general.   
  
El Ple de l'Ajuntament, en sessió celebrada el dia 21 de desembre de 2012, ha acordat sotmetre a informació pública el pla general d'ordenació urbana en revisió presentat per l'equip redactor en 4 de desembre del 2012, per un període d'un mes, a comptar des de la publicació en el DOCV, anunciada en el Diari Oficial de la Comunitat Valenciana, en un diari no oficial d'àmplia difusió a la localitat i al tauler d'edictes de l'Ajuntament.   
Durant este termini la documentació diligenciada estarà depositada, per a la seua consulta pública, a l'Ajuntament, Servici d'Urbanisme, oficines generals situades a la plaça de l'Església, 2, telèfon 892 808 244, en dies laborables, de dilluns a divendres de 09.00 a 14.00 hores; i en la web municipal ; correu electrònic .  
Conclòs este tràmit i resoltes les al·legacions que es formulen, l'Ajuntament resoldrà sobre la seua aprovació provisional, amb introducció de les rectificacions que crega oportunes i incorporació a l'expedient de revisió del pla general -que va ser aprovat provisionalment per l'Ajuntament en 30.07.2010-, el remetrà a la conselleria competent en Urbanisme i sol·licitarà la seua aprovació definitiva.  
  
Sant Joan d'Alacant, 21 de desembre de 2012.- El regidor delegat d'Urbanisme: Santiago Román Gómez.